Projektas „Ugdymo priemonės mokykloms“ Nr. 10-063-P-0001
[image: ]Projektas „Ugdymo priemonės mokykloms“ Nr. 10-063-P-0001 yra finansuojamas Europos regioninės plėtros fondo ir bendrojo finansavimo lėšomis. 
Projektu siekiama gerinti švietimo paslaugų kokybę, aprūpinant efektyviai veikiančias bendrojo ugdymo mokyklas laboratorine įranga, priemonėmis ir kompiuterine įranga. 
Projekto įgyvendinimas – nuo 2024 m. gegužės 9 d. iki 2028 m. rugsėjo 30 d.
Projekto partneris – Klaipėdos rajono savivaldybės administracija. 
Projekto biudžetas – 52 090 812,98 Eur. 
Klaipėdos rajono savivaldybei skirta – 1 063 455,08 Eur.
10 Klaipėdos rajono savivaldybės bendrojo ugdymo mokyklų, kuriose mokosi ne mažiau kaip 200 mokinių, gaus standartizuotas gamtos ir technologinių mokslų mokymo priemones ir įrangą, skirtą atlikti tyrimus, eksperimentus, laboratorinius darbus ir kitas praktines veiklas. Mokyklos papildomai gaus kompiuterinės įrangos, būtinos skaitmeninėms priemonėms ugdymo procese naudoti ir vykdyti pasiekimų patikrinimus. Dalyvaujant projekte bus plečiamos praktinės žinių pritaikymo galimybės, kurios didins mokinių mokymosi motyvaciją ir padės gerinti jų pasiekimus.
Projekte numatytos veiklos:
· Bendrojo ugdymo mokyklų aprūpinimas kompiuterine įranga;
· Bendrojo ugdymo mokyklų aprūpinimas šiuolaikiškomis gamtos ir technologijų mokslų priemonėmis.
Projekto tikslinė grupė: mokiniai, mokytojai, švietimo pagalbos specialistai ir kiti mokyklų darbuotojai, atsakingi už laboratorinę ir kompiuterinę įrangą (laborantai, kompiuterių priežiūros specialistai ir pan.).
Projektas Nr. 10-063-P-0001 vykdomas pagal 2021-2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonę Nr. 12-003-01-03 “Užtikrinti visiems prieinamą šiuolaikinį ugdymo turinį”.
Džiaugiamės, kad mūsų mokyklą pasieks šio projekto ugdymo priemonės.
Daugiau informacijos apie projektą: 
https://www.nsa.smm.lt/projektai/veikiantys-projektai/projektas-ugdymo-priemones-mokykloms/
https://www.facebook.com/share/p/z6TXRAw24E6MdDyT/

